Экспанаты збіралі ўсюды. Па музеях, школах, ва ўласных кватэрах. Кафэ “У Францыска” прадаставіла піўныя куфлі, талеркі, вокладкі меню — усё са знакамі першадрукара. Побач за шклом — хэнд мэйд, Скарына сваімі рукамі. Мілыя вырабы вучняў полацкай гімназіі любога прымусяць усміхнуцца. Ды чаго там толькі няма! Кубкі, упакоўкі заваркі, пакеты для пакупак, ручкі... Вось пластыкавыя банкаўскія карты з выявай Скарыны. Вось гімназічная форма... Размалёўкі для дзяцей выкарыстоўваюцца радаснымі юнымі наведвальнікамі тут жа.